23/01/2019 | Administración LocalMunicipal
A Capela
Decreto da Alcaldía sobre actuacións administrativas automatizadas e selo electrónico do Concello da Capela

ANUNCIO Actuacións administrativas automatizadas e selo electrónico do Concello da Capela Ao abeiro do establecido no artigo 45.1. a) da Lei 39/2015, do 1 de outubro, do procedemento administrativo común das Administracións Públicas, publícase o decreto da Alcaldía n.º 2019-0009 de data 11 de xaneiro. “DECRETO ASUNTO: ACTUACIÓNS ADMINISTRATIVAS AUTOMATIZADAS E SELO ELECTRÓNICO DO CONCELLO DA CAPELA FEITOS 1. O artigo 41.1 da lei 40/2015, do 1 de outubro, do réxime xurídico do Sector Público, dispón que “enténdese por actuación administrativa automatizada calquera acto ou actuación realizada integramente a través de medios electrónicos por unha Administración Pública no marco dun procedemento administrativo e na que non teña intervido de forma directa un empregado público”. 2. O apartado 2 mencionado artigo 41, prevé que “no caso de actuación administrativa automatizada deberá establecerse previamente o órgano ou órganos competentes, segundo os casos, para a definición das especificacións, programación, mantemento, superisión e control da calidade e, no seus caso, auditoría do sistema de información e do seu código fonte. Así mesmo, indicarse o órgano que debe ser considerado responsable aos efectos de impugnación”. 3. Así mesmo, o artigo 42 prevé que, “no exercicio da competencia na actuación administrativa automatizada, cada Administración Pública poderá determinar os suposto de utilización dos seguintes sistemas de sinatura electrónica: a) Selo electrónico de Administración Pública, órgano, organismo público ou entidade de dereito público, baseado no certificado electrónico recoñecido ou cualificado que reúna os requisitos esixidos pola lexislación vixente de sinatura electrónica. b) Código seguro de verificación (CSV) vinculado á Administración Pública, órgano, organismo público ou entidade de dereito público, nos termos e condicións establecidos, permitíndose en todo caso, a comprobación da integridade do documento mediante o acceso á sede electrónica correspondente. O selo de órgano recóllese no citado artigo 42 da Lei 40/2015, baixo a rúbrica “Sistemas de sinatura para a actuación administrativa automatizada”. 4. A Lei 40/2015 recolle a posibilidade da utilización do selo de órgano por parte das Administracións Públicas na actuación administrativa automatizada. Nembargantes, esa aplicación non se pode realizar de maneira indiscriminada, senón de acordo cos principios que a citada norma establece, e para calquera acto ou actuación realizada integramente a través de medios electrónicos por unha Administración Pública no marco dun procedemento administrativo e na que non teña intervido de forma directa un empregado público.5. Do exposto infírese, coincidindo con Crenguta Riva Tinture e Ignacio Alamillo Domingo (autotes do traballo “Los límites a la utilización del sello de órgano por parte de las administraciones públicas en la Ley 11/2007 hoy derogada”), que “o selo de órgano ten que quedar excluído de todos aqueles supostos nos que exista un elemento subxectivo, valoración ou motivación na actuación administratia, pois, caso contrario, estarian vulnerándose os principios xerais do procedemento administrativo e, por outro lado, produciriase unha rebaixa dos dereitos dos cidadáns que non estaría amparada pola Lei 11/2007”. Tamén, coincidindo cos ditos autores, debería excluirse da actuación administrativa automatizada a todos aqueles supostos nos que existe disrecionalidade por parte da Administración, aplicándoa tan só a supostos claramente regrados.6. Tal e como expoñen os ditos autores, “corresponde a cada Administración determinar os supostos e trámites nos que o selo de órgano pode ser aplicado, se ben esta determinación non pode realizarse de maneira indiscriminada, senón baixo unha adecuada valoración dos supostos que poden realizarse baixo unha actuación administrativa automatizada, de acordo co principio de proporcionalidade e sen que se produza unha merma de garantías do administrado.7. Algúns dos casos de uso do certificado de selo que poderían resultar pacíficos, debido á natureza xurídica deles, e en atención ás consideración anteriormente realizadas, son os seguintes:  Expedición automática de recibos de presentación polo rexistro electrónico da Administración.  Actos automáticos de impulso do procedemento e de mero trámite.  Actuacións automatizadas de comprobación e validación.  Foliado automático de expedientes electrónicos.  Apertura e peche de libros electrónicos.  Actos automáticos de constancia, como a expedición de notas simples e certificacións administrativas dos asentos de rexistros electrónicos e de contido dos libros electrónicos.  Emisión automática de copias auténticas de documentos electrónicos.  Dixitalización de documentos en soporte papel.  Actos automáticos de comunicación co cidadán.  Migracións e cambios de formato automáticos, en particular aos efectos de arquivo.  Intercambio automático de datos entre Administracións en entornos pechados e abertos.8. Finalmente, o artigo 19 do Real Decreto 1671/2009, do 4 de novembro, polo que se desenvolve parcialmente a Lei 11/2007 do 22 de xuño, de acceso electrónico dos cidadáns aos servizos públicos (artigo que se mantén en vigor), determina que a creación dos selos electrónicos realizarase mediante resolución do titular do organismo público competente, que se publicará na sede electrónica correspondente, regulando os datos que necesariamente deben figurar na resolución aprobatoria. Neste senso, o dito artigo19 establece que estes datos son os seguintes: a) Organismo ou órgano titular do selo, que será responsable da súa utilización. b) Características técnicas xerais dos sistema de sinatura e certificado aplicable. c) Servizo de validación para a verificación do certificado. d) Actuacións e procedementos nos que poderá ser utilizado. Tendo en conta os seguintes FUNDAMENTOS DE DEREITO – Artigo 41 da Lei 40/2015, do 1 de outubro, do réxime xurídico do Sector Público. – Artigos 21.1, letras a) e s), e 70 bis.3 da Lei 7/1985, do 2 de abril, reguladora das bases de réxime local. Visto o anterior RESOLVO: Primeiro. –Aprobar as actuacións administrativas automatizadas do Excmo. Concello da Capela: a) Con carácter xeral: Cantas actuacións e procedementos se atopen incorporados en cada momento, con carácter automatizado, na plataforma de administración electrónica do Concello da Capela e/ou na súa sede electrónica “concellodacapela. sedelectronica. gal” b) Con carácter específico: – Actos automáticos de impulso do procedemento e de mero trámite. – Actos administrativos regrados. – Expedición de certificados e volantes de empadronamento. – Expedición electrónica de certificados e informes de datos individualizados dos padróns, matrículas, censos e demais documentos tributarios e ingresos públicos. – Expedición automática de recibos de presentación polo rexistro electrónico da Administración. – Actuacións automatizadas de comprobación e validación. – Foliado automático de expedientes electrónicos. – Apertura e peche de libros electrónicos. – Actos automáticos de constancia, como a expedición de notas simples e certificacións administrativas dos asentos de rexistros electrónicos e dos contidos de libros electrónicos. – Emisión automática de copias auténticas de documentos electrónicos. – Dixitalización de documentos en soporte papel. – Actos automáticos de comunicación co cidadán. – Migracións e cambios de formato automáticos, en particular aos efectos de arquivo. – Intercambio automático de datos entre Administracións en entornos pechados e abertos. Segundo. –Os órganos competentes na relación coas actuacións administrativas automatizadas serán os seguintes: a) Para a definición das especificacións ou detalle do procedemento de creación e emisión do certificado: a Secretaría-Intervención. b) Para o deseño informático, programación e mantemento e auditoría do sistema de información e do seu código fonte: a Secretaría-Intervención. c) Para a supervisión e control da calidade: a Secretaría-Intervención. Terceiro. –Crear o seguinte selo electrónico coas seguintes características: <<Selo electrónico do Concello da Capela>>. a) A responsabilidade da súa utilización aos efectos de impugnación corresponderá ao Concello da Capela. b) As características técnicas xerais do sistema de sinatura e certificado son: 1. Código único de identificación (número de serie): 59 8C 21 F2 98 8C 9E 8D 5E 2. Prestador de servizos de certificación que emite o certificado: cn=AC CAMERFIRMA FOR LEGAL PERSONS - 2016 o=AC CAMERFIRMA S. A. 2.5.4.97=VATES-A82743287 serialNumber=A82743287 ou=AC CAMERFIRMA FOR LEGAL PERSONS - 2016 ou=see current address at https://www.camerfirma.com/addressst=MADRID l=MADRID c=ES 3. Identificación do selo electrónico: c=ES o=CONCELLO DA CAPELA ou=CONCELLO DA CAPELA ou=SELLO ELECTRONICO 2.5.4.97=VATES-P1501800E serialNumber=P1501800E CN = AYUNTAMIENTO DE A CAPELA 4. Comezo e fin do período de validez do certificado: 2019/01/02 10:19:50+01’00’ 2022/01/01 10:19:50+01’00’ 5. Límites de uso do certificado: Sinatura dixital, sen repudio, Cifrado de clave, Cifrado de datos (f0) 6. Pegada dixital do certificado (pegada dixital SHA1): 0D 8D F4 2D B7 47 5A B8 F1 23 B6 65 2C 1A F2 7E ED AE 19 CC c) A verificación da validez e comprobación da situación de non revocación do certificado poderá realizarse a través da web do prestador do servizo de certificación no seguinte enderezo web “camerfirma. com”. A verificación do documento asinado con selo de órgano, na sede electrónica do Concello da Capela, cuxo enderezo web é http://concellodacapela.sedelectronica. gal. d) O certificado de selo electrónico será un certificado recoñecido, conforme ao disposto nos artigos 11 a 14 da Lei 59/2003, do 19 de decembro, de Sinatura electrónica expedidos pola Axencia certificadora Camerfirma, como prestadora que cumpre as obrigas establecidas polo artigo 20 da citada norma e válidos para a actividade administrativa automatizada de acordo co establecido no artigo 18 da Lei 11/2007. A política de certificación do prestador de servizos de sinatura electrónica pode consultarse en: http://www.camerfirma.com/Cuarto. –O selo electrónico poderá ser utilizado nos seguintes procesos de tramitación automatizada: a) Con carácter xeral: cantas actuacións e procedementos se atopen incorporados en cada momento, con carácter automatizado na plataforma de administración electróncia do Concello da Capela e/ou na súa sede electrónica http://concellodacapela.sedelectronica. gal b) Con carácter específico: – Actos automáticos de impulso do procedemento e de mero trámite. – Actos administrativos regrados. – Expedición de certificados e volantes de empadronamento. – Expedición electrónica de certificados e informes de datos individualizados dos padróns, matrículas, censos e demais documentos tributarios e ingresos públicos. – Expedición automática de recibos de presentación polo rexistro electrónico da Administración. – Actuacións automatizadas de comprobación e validación. – Foliado automático de expedientes electrónicos. – Apertura e peche de libros electrónicos. – Actos automáticos de constancia, como a expedición de notas simples e certificacións administrativas dos asentos de rexistros electrónicos e dos contidos de libros electrónicos. – Emisión automática de copias auténticas de documentos electrónicos. – Dixitalización de documentos en soporte papel. – Actos automáticos de comunicación co cidadán. – Migracións e cambios de formato automáticos, en particular aos efectos de arquivo. – Intercambio automático de datos entre Administracións en entornos pechados e abertos. Quinto. –O órgano responsable, aos efectos de impugnación, será o alcalde. Sexto. –A presente resolución publicarase na sede electrónica do Concello da Capela. Na Capela, á data da súa sinatura electrónica, verificable na sede electrónica do Concello da Capela, cuxa modificación foi publicada no Boletín Oficial da Provincia da Coruña n.º 239 do día 17 de decembro de 2018, sendo o seu enderezo electrónico http://concellodacapela.sedelectronica. gal V.º e prace, O secretario-interventor O alcalde José Antonio Meizoso Paz Manuel Meizoso López” A Capela, 18 de xaneiro de 2019. O alcalde Manuel Meizoso López